Kostnaður við niðurrif lendir að mestu á Akraneskaupstað Regína Ásvaldsdóttir bæjarstóri Akraneskaupstaðar segir spurð um væntanlegt niðurrif húsa á svæði Sementsverksmiðunnar á Akranesi það vera ljóst að Akraneskaupstaður verði að meira eða minna leyti að standa straum af kostnaði sem af því hlýst , mögulega í samstarfi við aðila sem myndu vilja hefja uppbyggingu á svæðinu . Hún segir að þó kaupstaðurinn hafi í samningum náð yfirráðum yfir skipulagi sex hektara lóðar Sementsverksmiðjunnar , sé Sementsverksmiðunni einungis skylt að rífa og fjarlægja efnisgeymsluhúsið . Í dag ráði Akraneskaupstaður yfir þeim hluta sandþróarinnar sem snýr í austur , en bærinn muni öðlast eignarráð yfir hinum hluta svæðisins árið 2017 . „ En þetta er mjög spennandi verkefni og ég held að við séum að mörgu leyti öfundsverð að geta nú ráðist í að skipuleggja svæði sem snýr til suðurs , að höfninni og gamla miðbænum , “ segir Regína bæjarstjóri .